Pályázati felhívás

Tordas közigazgatási területén bejegyzett és tevékenységet folytató civil szervezetek társadalmi szerepvállalásának segítése és növelése, az Önkormányzattal való partneri kapcsolat előmozdítása.

**A pályázat címe:** Helyi civil szervezetek, egyházak támogatása

**A támogatás formája:** a) vissza nem térítendő pénzbeli,

b) természetbeni (önkormányzati tulajdonban lévő épület/helyiség, berendezés, felszerelés, használata,), melynek pénzben kifejezhető értéke a beszámolási kötelezettség teljesítésével egyidejűleg kerül meghatározásra.

1. **Támogatásban részesíthetők köre:**

Támogatásban részesíthető az a 2011. évi CLXXV. törvény szerinti egyesület, alapítvány, az egyház és annak belső egyházi jogi személye,

* amelyet a bíróság a pályázat benyújtása előtt legalább egy évvel nyilvántartásba vett,
* amelynek székhelye vagy telephelye Tordas Község közigazgatási területén található és ott rendszeres tevékenységet folytat

1. **A pályázatot 1 eredeti példányban, papír alapon kell benyújtani a pályázati határidőn belül.**
2. **A pályázathoz csatolni kell:**

a) a pályázó nevét, székhelyét, bejegyzett szervezet esetén az adószámát, bírósági nyilvántartásba vétel számát, valamint közhasznú jogállás esetén az erről szóló rendelkező végzés számát, a nyilatkozattételre jogosult személy megnevezését,

b) a pályázó számlavezető pénzintézetének megnevezését és a pályázó számlaszámának megjelölését, ahová a támogatás összege átutalható, valamint nyilatkozatot arról, hogy a pályázó szervezetnek köztartozása (NAV, önkormányzati adóhatóság) nincs.

c) az igényelt támogatás célját, a felhasználás módját és az igényelt összeget;

d) a támogatás felhasználására vonatkozó költségszámítást, megjelölve a pályázati cél megvalósításához rendelkezésre álló saját és egyéb forrás összegét;

e) a pályázati cél megvalósításának kezdő és befejező időpontját;

f) írásbeli hozzájárulást a pályázatban foglalt közérdekű adatok kezeléséhez és Tordas Község hivatalos internetes honlapján való közzétételéhez.

1. **A pénzügyi támogatásban részesíthető tevékenységi körök:**

a) civil szervezetek közhasznú tevékenységének és működésének támogatása;

b) civil szervezeteket érintő évfordulók, fesztiválok, hazai rendezvények támogatása;

c) hazai rendezvényeken, fesztiválokon történő részvétel támogatása;

d) civil szférával kapcsolatos szolgáltató, tanácsadó, oktatási, fejlesztő, segítő tevékenységek támogatása;

e) civil szférát bemutató kiadványok, elektronikus és írott szakmai sajtó támogatása;

f) civil szervezetek pályázati önrészének támogatása;

g) civil érdekképviseleti tevékenységek támogatása;

h) egyéb, a költségvetési rendeletben meghatározott községpolitikai célok érdekében végzett tevékenység támogatása,

i) civil hálózatépítő tevékenység, illetve abban (tevékenység szerinti szakmai szervezetekben, szövetségekben stb.) való részvétel támogatása.

1. **Pályázati úton szétosztható keretösszeg: 5 950 000 Ft.**
2. **A pályázaton elnyert összeg felhasználása:**

2025. április 1. és 2025. december 31. között lebonyolított pályázati programok esetén történhet.

Az elnyert összeg felhasználását elszámolási kötelezettség terheli.

**7. A pályázatok postára adásának vagy személyes benyújtásának határideje:**

**2025. 04. 29. 16.00 óra**

**A pályázat benyújtásának módja:** A pályázatot borítékban Tordas Község Önkormányzat Képviselő-testület Pénzügyi Bizottsága részére címezve a Polgármesteri Hivatalban (2463 Tordas, Szabadság út 87.) lehet leadni vagy a megadott határidőig postára adni.

A borítékon fel kell tüntetni: **„Civil szervezet pályázat 2025”**

Egy szervezet csak egy pályázatot adhat be.

A pályázat benyújtásának díja nincs.

A hiányosan kitöltött vagy a pályázat beküldési határidejének lejárata után benyújtott pályázat érvénytelen!

Hiánypótlásra a csatolandó dokumentumok hiánya esetén van lehetőség a támogatási szerződés megkötése előtt.

**8. A pályázatok elbírálása**

A civil szervezet támogatásáról a Pénzügyi Bizottság a pályázati határidő leteltét követő 15 napon belül dönt.

**9. Értesítés a pályázat eredményéről**

A nyertes pályázók névsora – a döntést követően 3 napon belül – az Önkormányzat honlapján kerül közzétételre. Az eredményhirdetést követően az Önkormányzat támogatási szerződést köt a nyertes pályázókkal.

A pályázattal kapcsolatban további felvilágosítás kérhető: Kapornyai Kovács Judittól munkaidőben a 06 20 371 8636 telefonszámon vagy az [igazgatas@tordas.hu](mailto:igazgatas@tordas.hu) e-mail címen.

Tordas, 2025. március 19.

Tordas Község Önkormányzat Képviselő - testület Pénzügyi Bizottsága

**PÁLYÁZATI ADATLAP**

**Szervezet adatai:**

1. SZERVEZET HIVATALOS MEGNEVEZÉSE:

(melynek meg kell egyeznie az elszámoláshoz leadott számlákon szereplő vevő nevével)

2. SZERVEZET CÍME:

(melynek meg kell egyeznie az elszámoláshoz leadott számlákon szereplő vevő nevével)

3. KÉPVISELŐJÉNEK NEVE:

4. SZERVEZET ADÓSZÁMA:

5. SZERVEZET SZÁMLASZÁMA:

6. SZERVEZET JOGÁLLÁSA:

7.ALAPÍTÓ OKIRAT VAGY A SZERVEZET BÍRÓSÁGI BEJEGYZÉSRŐL SZÓLÓ VÉGZÉS SZÁMA /EGYHÁZAK ESETÉBEN NEM SZÜKSÉGES:

8. NYILVÁNTARTOTT TAGOK SZÁMA /EGYHÁZAK ESETÉBEN NEM SZÜKSÉGES:

9. A SZERVEZET MEGALAKULÁSÁNAK IDŐPONTJA/ EGYHÁZAK ESETÉBEN NEM SZÜKSÉGES:

10. A SZERVEZET TORDASI MŰKÖDÉSÉNEK KEZDETE /EGYHÁZAK ESETÉBEN NEM SZÜKSÉGES:

11. A SZÁMLAVEZETŐ BANK MEGNEVEZÉSE, A SZERVEZET BANKSZÁMLASZÁMA:

12. A KÉRELEM BENYÚJTÁSÁÉRT FELELŐS SZEMÉLY NEVE, ELÉRHETŐSÉGE:

13. AMENNYIBEN MEGÁLLAPÍTÁSRA KERÜLT, A TAGDÍJ ÖSSZEGE (FT/FŐ) EGYHÁZAK ESETÉBEN NEM SZÜKSÉGES:

14. A SZERVEZET JELLEGE, TEVÉKENYSÉGE:

15. A SZERVEZET TÁRGY ÉVI FŐ CÉLKITŰZÉSEI ÉS FELADATAI, (AMENNYIBEN VAN,) RENDEZVÉNYNAPTÁRA/ EGYHÁZAK ESETÉBEN NEM SZÜKSÉGES:

16. AZ UTÓBBI KÉT ÉVBEN PÁLYÁZATI FORRÁSHOZ BEADOTT PÁLYÁZATOK SZÁMA, A FORRÁS CÍME ÉS A NYERTES PÁLYÁZATOK SZÁMA/ EGYHÁZAK ESETÉBEN NEM SZÜKSÉGES:

17. MILYEN KÖZSÉGI RENDEZVÉNYEKEN VETT RÉSZT, ILLETVE SEGÍTETT ANNAK SZERVEZÉSÉBEN AZ ELMÚLT KÉT ÉVBEN / EGYHÁZAK ESETÉBEN NEM SZÜKSÉGES:

18. MILYEN KÖZSÉGI RENDEZVÉNYT SZERVEZETT ÖNÁLLÓAN AZ ELMÚLT KÉT ÉVBEN/ EGYHÁZAK ESETÉBEN NEM SZÜKSÉGES:

**Támogatási információk:**

1. IGÉNYELT-E AZ ELŐZŐ ÉVBEN PÉNZÜGYI TÁMOGATÁST?

IGEN NEM

A JELEN PÁLYÁZATBAN KÉRTTÁMOGATÁS JELLEGE:

a, PÉNZBELI

b, TERMÉSZETBENI (Kérjük felsorolni!)

2. A JELEN PÁLYÁZATBAN KÉRT TÁMOGATÁS ÖSSZEGE:

3. A KÉRT ÖSSZEG FELHASZNÁLÁSA (CÉL):

4. A TERVEZETT CÉL MEGVALÓSÍTÁSÁNAK EGYÉB FORRÁSAI:

(EGYÉB PÁLYÁZATI FORRÁS, TÁMOGATÁS, ÖNERŐ STB.)

5. A PÁLYÁZATI CÉL MEGVALÓSÍTÁSÁNAK KEZDŐ ÉS BEFEJEZŐ IDŐPONTJA:

**A PÁLYÁZATHOZ CSATOLANDÓ MELLÉKLETEK:**

BEJEGYZETT SZERVEZETEK ESETÉBEN:

1. a bírósági bejegyzésről szóló – 30 napnál nem régebbi - végzés másolata; [[1]](#footnote-1)
2. az alapszabály másolata;2
3. a szervezet által megpályázott összeg felhasználásának tervezete, a várható költségek szerint részletezve;
4. írásbeli hozzájárulás a pályázatban foglalt adatok (pályázó neve, igényelt támogatási cél és összeg) kezeléséhez és Tordas Község hivatalos internetes honlapján való közzétételéhez;
5. nyilatkozat arról, hogy a pályázó szervezetnek köztartozása (NAV, önkormányzati adóhatóság) nincs.

**A SZERVEZET NYILATKOZATAI ÉS A KÉRELEM HITELESÍTÉSE:**

**Alulírott szervezet:**

* 1. kijelentem, hogy a kérelemben foglalt adatok, dokumentumok a valóságnak megfelelnek, és hitelesek,
  2. kijelentem, hogy a szervezetnek köztartozása nincs,
  3. kijelentem, hogy a szervezet csőd, felszámolási, illetve végelszámolási eljárás alatt nem áll, és vállalom, hogy haladéktalanul bejelentem, amennyiben a kérelem elbírálásáig, illetve a tárgyévben ilyen eljárás indul,
  4. tudomásul veszem, hogy a pályázatban foglalt adatok (pályázó neve, igényelt támogatás tárgya, a támogatás összege, a támogatás célja) Tordas Község hivatalos internetes honlapján ([www.tordas.hu](http://www.tordas.hu)) és a Kisbíró c. önkormányzati lapban közzétételre kerül,
  5. elfogadom, hogy a támogatás jogszerűtlen felhasználása esetén a megfizetésre irányuló követelés érvényesítésére azonnali beszedési megbízást alkalmaz a pályáztató.

Kelt: ……………………………………

……………………………………..

A szervezet képviselőjének aláírása

1. 1-2 A fenti dokumentumok benyújtása csak abban az esetben kötelező, amennyiben az előző pályázat benyújtását követően a dokumentumokban található adatokban változás történt. [↑](#footnote-ref-1)